VIDES KONSULTATĪVĀ PADOME

biedrība „Baltijas Vides forums”, nodibinājums „LatvijasDabas fonds”, nodibinājums „Vides Izglītības fonds”, nodibinājums „Pasaules Dabas fonds”, biedrība „Latvijas Ornitoloģijas biedrība”, biedrība „Vides fakti”, nodibinājums „Ķemeru Nacionālā parka fonds””, biedrība „Vides aizsardzības klubs”, biedrība „Latvijas Makšķernieku asociācija”, biedrība „Latvijas ezeri”, biedrība „Zaļā brīvība”, biedrība „Ekodizaina kompetences centrs”, biedrība „Vides vārds” , biedrība „Latvijas Botāniķu biedrība, biedrība „Latvijas Biškopības biedrība”, ,Purvu un ezeru izpētes centrs, biedrība „Latvijas Atkritumu saimniecības asociācija”, biedrība „Baltijas krasti”, biedrība „Zero Waste Latvija”, biedrība „Latvijas Vides pārvaldības asociācija”., nodibinājums “Teiču dabas fonds”.

**Rīga, Peldu iela 26/28, LV-1494**

19.10.2021.

Nr.1-28.

**Dabas aizsardzības pārvaldei**

pasts@daba.gov.lv

pieriga@daba.gov.lv

**SIA “Enviroprojekts”**

### info@enviro.lv

###  liga@enviro.lv

### VARAM

### pasts@varam.gov.lv

### daiga.vilkaste@varam.gov.lv

*Par Ķemeru Nacionālā parka* ***dabas aizsardzības plānu*** *un*

*teritorijas individuālajiem aizsardzības un izmantošanas noteikumiem.*

Vides konsultatīvā padomē (turpmāk – VKP) pārstāvētais Ķemeru Nacionālā parka fonds rūpīgi seko Ķemeru Nacionālā parka (turpmāk - ĶNP) dabas aizsardzības plāna (turpmāk – Plāna) izstrādei un iepazinies ar apspriešanai sagatavoto 1.redakciju  <https://ekos.enviro.lv:777/index.php/s/Ps6HPMJyTpXQ6n3>. Ņemot vērā, ka ĶNP Plāns ir plaša spektra, tai skaitā arī retrospektīvu datu, norišu un to seku apkopojums, lai plānotu visatbilstīgākas rīcības dabas saglabāšanā, VKP organizācijas sniedz skaidrojumus un priekšlikumus Plāna izstrādē.

Zinot līdzšinējo apsaimniekošanas pieredzi ĶNP un to, ka pirmajā ĶNP Plānā, laika periodam 2002.-2010., nebija pietiekami izanalizēta lielo zālēdāju (savvaļas un pussavvaļas) izmantošana biotopu apsaimniekošanā un tūristu piesaistē, VKP iesaka rūpīgi izvērtēt līdzšinējo medību kārtību un medību lietderību nacionālajā parkā. Norādām, ka pēc 2010.gada, paplašinot esošos un no jauna izveidojot medību iecirkņus ĶNP tika ignorēta ĶNP individuālajos aizsardzības un izmantošanas noteikumos iepriekš noteiktā medību kārtība. Šāda prakse negatīvi ietekmējusi sugu populāciju dabisko līdzsvaru ĶNP, tādēļ jaunajā Plānā aprakstā un analītiskajā daļā lūdzam uzrādīt šo medību platību palielināšanas faktu ĶNP, norādot iemeslus un sniedzot kompetentu ekspertu vērtējumu. VKP ierosina medības ierobežot vismaz līdz 1. ĶNP Plānā noteiktai platībai, ja medību iecirkņu palielināšana nav bijusi cieši saistīta vai nav veicinājusi ĶNP mērķu sasniegšanu 10 gadu laikā.

Lai turpmāk iekļautu medības ĶNP teritorijas apsaimniekošanas pasākumos, aicinām Plānā sniegt akadēmiskās zināšanās balstītu pamatojumu medību nepieciešamībai un medību nepieciešamību pamatot ar apdraudējumu, - tautsaimniecībai, izzūdošām un ES prioritārām sugām vai biotopiem, cilvēku drošībai un tml., Aicinām Plānā identificēt apdraudējums, kartogrāfiskajā pielikumā norādot vietas, kur medības ir pieļaujamas.

VKP uzsver, ka medības nacionālajos parkos (t.sk. ĶNP) un dabas rezervātos nav atbalstāmas kā komercdarbība vai atpūtas veids. Šobrīd medības NP ir pretrunā ar nacionālo parku izmantošanas prioritātēm, tai skaitā - atpūtas un veselības saglabāšanas iespējas pieaugošam cilvēku skaitam, neskartas dabas/ekosistēmas saglabāšana īpaši aizsargājamo sugu un biotopu kontekstā, dabai draudzīga tūrisma attīstība un vides/dabas izglītības nodrošināšana.

VKP uzskata, ka valsts ekonomikas un iedzīvotāju veselības interesēs ir jāņem vērā Covid-19 pandēmijas ietekmē pieaugusī Latvijas dabas teritoriju apmeklētība, kas grūti savienojama ar medību traucējumu apmeklētājiem un savvaļas dzīvniekiem.

Kā apsaimniekošanas paņēmiens medības pieļaujamas problēmsituāciju risināšanai vietās, kur dzīvnieki rada kādu apdraudējumu. Tāda nolūka medības ir jānodala no citas motivācijas medībām - izklaides, komercnolūkos u.c., kas nav pieļaujamas šāda statusa ĪADT. Vienlaikus ir jāatceras, ka medības dzīvniekus nogalinot ir galējais līdzeklis, ja nav veiksmīgi izmantojami citi problēmu risināšanas paņēmieni.

Lai izmainītu līdzšinējo medību kārtību ĶNP, Ķemeru nacionālā parka fonds neredz juridiskus šķēršļus sakarā ar noslēgtajiem medību platību nomas līgumiem. Ja tiek mainīti normatīvo aktu regulējumi, jaunā kārtība ir saistoša jebkurai fiziskai vai juridiskai personai. Esošiem medību tiesību lietotājiem saglabāsies iespēja medīt ĶNP atbilstoši normatīvajiem aktiem, bet medību platību nomas maksas var tikt pārskatītas atbilstoši medību aprobežojumiem. Jāatceras, ka arī medību tiesību īpašniekam (zemes īpašniekam) ir pašam tiesības nepastarpināti būt medību tiesību lietotājam, neslēdzot nomas līgumus.

VKP uzsver, ka ekoloģiskā situācija Pasaulē, t.sk. Latvijā ir pasliktinājusies no divtūkstošo gadu sākuma, kad tika izstrādāts pirmais ĶNP Plāns. Šobrīd Latvijai ir saistoša arī ES Bioloģiskās daudzveidības stratēģija 2030.gadam. Dalībvalstīs ir paredzēts būtiski palielināt ĪADT tīklu, par aizsargājamām teritorijām nosakot vismaz 30 % no sauszemes, pie tam, 1/3 no šīm teritorijām nosakot kā stingra aizsardzības režīma teritorijas – <https://eur-lex.europa.eu/resource.html?uri=cellar:a3c806a6-9ab3-11ea-9d2d-01aa75ed71a1.0017.02/DOC_1&format=PDF> . NATURA 2000 teritorijas, kur notiek medības to klasiskajā izpratnē, neatbilst stingra aizsardzības režīma statusam. Šā iemesla dēļ Plānā iesakām teritoriāli skaidri norādīt potenciālo apdraudējumu vietas, kur medības būtu pieļaujamas, un nodalīt no platībām, kur medības nav pamatotas ar ĶNP darbības mērķiem un prioritātēm.

VKP iesaka Plāna ietvaros sagatavot priekšlikumus ĶNP individuālajiem aizsardzības un izmantošanas noteikumiem ĶNP darbības mērķiem un prioritātēm atbilstošam medību regulējumam.

Ar cieņu,

Vides konsultatīvās padomes priekšsēdētājs  Juris Jātnieks

Sagatavoja: Andis Liepa andis@kemerunacionalaisparks.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU